section_heading: O sastavu
paragraph_text: Skupina je do danas objavila ukupno deset studijskih albuma. Njihov istoimeni debitantski album sadržava tekstove pjesama napisane u potpunosti na norveškom jeziku; svi sljedeći albumi sadržavali su tekstove samo na engleskom jeziku (međutim, album The Olden Domain sadržava instrumentalnu skladbu koja je nazvana na norveškom, "Om hundrede aar er alting glemt"). Osim Brunovih tekstualnih doprinosa pjesmama, tekstove za sastav pisali su i ostali članovi, kao što su ICS Vortex iz grupe Arcturus te bivši član sastava Dimmu Borgir, bubnjar Asgeir Mickelson i klavijaturist Lars Nedland. Od nedavno tekstove piše i trenutni pjevač Borknagara Vintersorg iz sastava Otyg i istoimene grupe. Basist Tyr u potpunosti je napisao pjesmu "The View of Everlast". Svi albumi sastava (osim originalnog izdanja njihovog prvog albuma) objavila je izdavačka kuća Century Media. Borknagar je išao na turneje s mnogim poznatim sastavima, kao što su Emperor, Peccatum, In Flames, Morbid Angel te Cradle of Filth.